
SPOROČILO ZA MEDIJE

PREMIERA NOVE SEZONE SERIJE HBO ORIGINAL »BELI LOTOS« 
17. FEBRUARJA NA MAXU



Ljubljana, 17. decembra 2024

Premiera tretje sezone serije HBO Original »Beli lotos« (The White Lotus), avtorja Mikea Whitea, bo 17. februarja na pretočni platformi Max. Premiera na kanalu HBO bo še isti dan ob 20. uri.

Družabna satira, postavljena v ekskluzivno tajsko letovišče, spremlja podvige različnih gostov in zaposlenih v enem tednu.

Igrajo Leslie Bibb, Carrie Coon, Walton Goggins, Sarah Catherine Hook, Jason Isaacs, Lalisa Manobal, Michelle Monaghan, Sam Nivola, Lek Patravadi, Parker Posey, Natasha Rothwell, Patrick Schwarzenegger, Tayme Thapthimthong in Aimee Lou Wood. Dodatna igralska zasedba vključuje Nicholasa Duvernaya, Arnasa Fedaravičiusa, Christiana Friedela, Scotta Glenna, Doma Hetrakulo, Juliana Kostova, Charlotte Le Bon, Morgano O'Reilly in Shalini Peiris.

Tretjo sezono je ustvaril, napisal in režiral Mike White, ki je poleg Davida Bernada in Marka Kaminea tudi izvršni producent.

Prva sezona, ki je bila premierno predvajana julija 2021 in je bila postavljena na Havaje, je prejela 20 nominacij za emmyja® v 13 kategorijah in deset zmag, kar je največ zmag v kateri koli kategoriji tistega leta, vključno z najboljšo omejeno in antologijsko serijo. Druga sezona, ki je bila premierno predvajana decembra 2022 in je bila postavljena na Sicilijo, si je prislužila 23 nominacij za emmyja®, vključno z najboljšo dramsko serijo, in pet zmag.

Prvi dve sezoni serije »Beli lotos« sta na voljo na pretočni platformi Max.

O podjetju Warner Bros. Discovery
Warner Bros. Discovery (v nadaljevanju: WBD) je vodilno svetovno medijsko podjetje, ki ustvarja in distribuira najbolj diferenciran in popoln portfelj vsebin in znamk na svetu, vključno s televizijo, filmom in pretakanjem. Na voljo v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi znamkami in izdelki, kot so Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Za več informacij obiščite www.wbd.com.

